|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 14.09.2018.

|  |
| --- |
| **Приходи у новцу и у натури и лична потрошња домаћинстава, II квартал 2018.** **– претходни резултати –** |

Анкетом о потрошњи домаћинстава прикупљају се подаци о приходима и потрошњи домаћинстава, односно подаци о основним елементима личне потрошње. **Упоредни преглед прихода у новцу и у натури и личне потрошње домаћинстава** РСД

|  |  |  |
| --- | --- | --- |
|  | **2017.** | **2018.** |
| **I** **квартал** | **II****квартал** | **III****квартал** | **IV****квартал** | **I****квартал** | **II****квартал** |
| Приходи у новцу и у натури – укупно | 60065 | 60195 | 61729 | 63674 | 62492 | 62831 |
| Лична потрошња – укупно | 61370 | 61477 | 62190 | 64086 | 63620 | 64055 |

У другом кварталу 2018. године, просечни месечни приходи у новцу и у натури по домаћинству износили су 62831 динар и виши су за 4,4% у односу на исти квартал претходне године и за 0,5% у односу на први квартал 2018., номинално.  Највећи удео у приходима у новцу и у натури имају приходи из редовног радног односа – 49,5%, пензије – 32,4%, приходи од пољопривреде, лова и риболова – 3,5%, натурална потрошња – 3,2%, приходи ван редовног радног односа – 2,8%, примања од социјалног осигурања – 2,8%, oстала примања – 2,7% и 3,1% чине приходи из осталих извора.Издаци за личну потрошњу домаћинстава, у другом кварталу 2018. године, износили су 64055 динара и виши су за 4,2% у односу на исти квартал претходне године и за 0,7% у односу на први квартал 2018., номинално. Највећи удео у личној потрошњи домаћинстава чине издаци за храну и безалкохолна пића – 34,1% и за становање, воду, ел. енергију, гас и остала горива – 16,4%. Следе издаци за транспорт – 9,3%, за остале личне предмете и остале услуге – 5,8%, за одећу и обућу – 5,5%, за комуникације – 5,2%, за алкохолна пића и дуван – 5,0%, за рекреацију и културу – 4,9%, за здравље – 4,7%, за опрему за стан и текуће одржавање – 4,3% и 4,8% чине издаци за остале групе личне потрошње. Од укупног броја домаћинстава предвиђених за анкетирање у другом кварталу 2018. (2214 за Републику Србију), анкетирано је 1575 домаћинстaвa (71%).Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно).Детаљније податке можете наћи у нашем Саопштењу ЛП12 (број 257, од 14.09.2018.) „Приходи у новцу и у натури и лична потрошња домаћинстава, II квартал 2018. - претходни резултати“ на адреси: <http://www.stat.gov.rs/sr-cyrl/oblasti/potrosnja-prihodi-i-uslovi-zivota/potrosnja-domacinstva/> |